open-index/open-wikipedia-markdown huggingface dataset:
Nexus 5X

náhľad|Nexus 5X

**Nexus 5X** je androidový smartfón, ktorý vyrába juhokórejská spoločnosť LG Electronics v spolupráci so spoločnosťou Google ako súčasť svojho radu Nexus. Uvedený bol 29. septembra 2015 a do predaja uvedený v októbri toho roku.

Obsahuje LCD displej s uhlopriečkou 5,2" a s rozlíšením 1080x1920 bodov s bodovou hustotou 424 ppi. Poháňa ho systém na čipe Qualcomm MSM8992 Snapdragon 808 a procesor Quad-core 1.44 GHz Cortex-A53 & dual-core 1.82 GHz Cortex-A57 a grafický procesor Adreno 418. Obsahuje vnútorné úložisko s kapacitou 16 alebo 32 GB a 2 GB RAM. 

Primárna kamera má rozlíšenie 12,3 MP, laserové zaostrovanie a duálny LED blesk. Dokáže nahrávať video 2160p pri 30 fps. Použitý operačný systém je Android vo verzii 6.0 (Marshmallow).

Batéria má kapacitu 2700 mAh.

## Zdroj
* Parametre na stránke gsmarena

Kategória:Mobilné telefóny LG
Kategória:Google Nexus
2. hokejová liga (Slovensko) 2014/2015

**2. hokejová liga (Slovensko) 2014/2015** je dvadsiatou druhou sezónou v histórii 2. hokejovej ligy. Hrá v nej 18 tímov rozdelených do dvoch skupín. Víťazi skupín postúpia do finále, tzv. boja o víťaza 2. hokejovej ligy. Úspešnejší bude bojovať v baráži o 1. hokejovú ligu ktorá sa nehrala kvôli tomu že MšHK Bulldogs Prievidza mala finančné problémy.Víťazom sa stali HC Mikron Nové Zámky.

## Účastníci

## Hrací model
V základnej časti každé družstvo odohralo 24 stretnutí so súpermi zo svojej skupiny, pričom sa družstvá stretli 3-krát doma a vonku. Družstvá umiestnené na prvom mieste skupiny A a B postúpili do bojov o víťaza 2. hokejovej ligy. Finálová séria sa hrala na 2 víťazné stretnutia. Družstvo, ktoré zvíťazilo postúpilo do baráže o 1. hokejovú ligu, kde sa stretlo so 4. tímom v časti play-out. Baráž sa hrala na 4 víťazné stretnutia. Štart zahraničných hráčov bol v sezóne 2014/2015 stanovený na počet 3.

### Bodovanie
* Výhra v riadnom hracom čase – 3 body
* Výhra v nadstavenom čase – 2 body
* Prehra v nadstavenom čase – 1 bod
* Prehra v riadnom hracom čase – 0 bodov

## Základná časť
### Skupina A

### Skupina B

## O víťaza 2. hokejovej ligy

* **[[HC Mikron Nové Zámky]]** – MHK Bemaco Humenné **2:1** (**6:3**, 2:3, 4:1)

## Externé odkazy a zdroj
* http://statistiky.szlh.sk/liga/352/ 

Kategória:Sezóny slovenskej hokejovej ligy
Kategória:Ľadový hokej v 2014
Kategória:Ľadový hokej v 2015
Speak to Me (pieseň, Pink Floyd)

**„Speak to Me“** je úvodná skladba albumu *[[Dark Side of the Moon|The Dark Side of the Moon]]*, ktorý vydala britská rocková skupina Pink Floyd v roku 1973. Autorom skladby je bubeník skupiny Nick Mason. Live verzia skladby sa nachádza na albume *[[Pulse (album, Pink Floyd)|Pulse]]*. 

## Kompozícia
Samotná skladba je inštrumentálna (aj keď obsahuje páskové efekty, ktoré skupina už predtým vydala - krátka sekcia vokálov v skladbe „The Great Gig in the Sky“). Táto skladba následne nalieha na ďalšiu skladbu „Breathe“. Niektoré rádiá a neskoré vydania albumu *The Dark Side of the Moon* tieto dve skladby spojili do jednej. 

### Zvukové efekty
* tlkot srdca; taktiež je ho možné počuť na konci skladby „Eclipse“
* tikot hodín, taktiež možno počuť v skladbe „Time“
* maniacky smiech Petra Wattsa, taktiež možno počuť v skladbe „Brain Damage“
* zvuk pokladne, taktiež možno počuť v skladbe „Money“
* zvuk helikoptéry, taktiež možno počuť v skladbe „On the Run“
* vokály Clare Torry, taktiež možno počuť v skladbe „The Great Gig in the Sky“
* klavír, ktorý začína skladbu „Breathe“

## Obsadenie
* Nick Mason – perkusie, páskové efekty
* Roger Waters – páskové efekty
* Richard Wright – piano

## Referencie

Kategória:Piesne skupiny Pink Floyd
Breathe (Pink Floyd)

**„Breathe“** (taktiež **„Breathe in the Air“**) je v poradí druhá skladba z albumu *[[Dark Side of the Moon|The Dark Side of the Moon]]*, ktorý vydala britská rocková skupina Pink Floyd v roku 1973. 

## Autorstvo a kompozícia
Autormi skladby sú David Gilmour, Richard Wright (hudba) a Roger Waters (text). Skladba je pomalšia, Gilmour hrá na elektrickú gitaru a na slide gitaru. Na pôvodnom albume skladba oddeluje koniec predchádzajúcej skladby „Speak to Me“. Odvtedy, čo táto bola spojená so skladbou „Breathe“, sú súčasťou väčšiny CD vydaní albumu *The Dark Side of the Moon*. 

## Alternatívne a koncertné verzie
* Na albume *[[Pulse (album, Pink Floyd)|Pulse]]* CD a DVD sa nachádza live verzia skladby s dĺžkou 2:33.
* Skupina zahrala túto skladbu aj na charitatívnej akcii Live 8 v roku 2005, vtedy ju skombinovala so skladbou „Breathe (Reprise)“. 
* DVD a CD Rogera Watersa, *[[In the Flesh: Live|In the Flesh - Live]]* obsahuje verziu skladby, ktorú spieva Doyle Bramhall II. a Jon Carin.
* Live verzie s Richardom Wrightom obsahujú aj Gilmourové sólové albumy *[[Remember That Night]]* (2007) a *[[Live in Gdańsk]]* (2008).

## Obsadenie
* David Gilmour – hudba, elektrická gitara, slide gitara, spev
* Roger Waters – text, basgitara
* Richard Wright – hudba, Hammond organ, Fender Rhodes elektrické piano
* Nick Mason – bicie, perkusie

## Referencie

Kategória:Piesne skupiny Pink Floyd
Eurykles

**Eurykles** alebo **Euryklés** (*Eurykles*, iný prepis: *Euryklés*) môže byť:
* olympijský víťaz v roku 592 pred Kr., pozri Eurykles zo Sparty
* syrakúzsky politik v 5. stor, pred Kr., pozri Eurykles zo Syrakúz
* spartský bojovník (hegemón) v 2. stor. pred Kr., pozri Eurykles (Sparta)
On the Run

**„On the Run“** je v poradí tretia skladba z albumu *[[Dark Side of the Moon|The Dark Side of the Moon]]*, ktorý vydala britská rocková skupina Pink Floyd v roku 1973. Je to inštrumentálna skladba, ktorej základ je nahraný na EMS syntetizátori (Synthi AKS).

## Kompozícia
Skladba pozostáva z 8-notovej sekvencie zo syntetizátora, ku ktorej boli pridané aj časti elektrickej a slide gitary. Predtým, ako bola vydaná na albume *The Dark Side of the Moon*, mala názov „The Travel Sequence“ a bola obyčajnou skladbou (žiaden syntetizátor, iba obyčajný jam). Skladba „On the Run“ plynulo prechádza na skladbu „Time“. 

## Koncertné verzie
Keď skupina hrala túto skladbu na koncertoch, tak na jej konci maketa lietadla letela od jednej strany na druhú stranu arény, kde následne vybuchlo. Tento istý efekt využili aj počas *[[A Momentary Lapse of Reason Tour]]*, kde lietadlo zamenili za lietajúcu posteľ (posteľ preto, lebo na obale albumu A Momentary Lapse of Reason je vytvorená „rieka“ z postelí). 

## Obsadenie
* David Gilmour – gitara, EMS Synthi AKS
* Roger Waters – VCS3, páskové efekty
* Richard Wright - Hammond organ
* Nick Mason - perkusie (tlkot srdca)
spolu s:
* Peter James – kroky
* Roger "The Hat" Manifold – hovorená časť

## Referencie

Kategória:Piesne skupiny Pink Floyd
Majstrovstvá Európy v ľadovom hokeji 1929

**Majstrovstvá Európy v ľadovom hokeji 1929** boli štrnáste majstrovstvá Európy v ľadovom hokeji, ktoré sa uskutočnili od pondelka 28. januára do nedele 3. februára 1929 v hlavnom meste Maďarska Budapešti. Boli to prvé majstrovstvá Európy na území Maďarska. Svoj piaty titul tam získalo  pred ,  a .

## Výsledky
Na šampionát sa pôvodne prihlásilo 10 krajín,  a  neskôr účasť odriekli. V úvodnej fáze sa hrali tri základné skupiny, z toho dve trojčlenné a jedna dvojčlenná. Víťazi skupín ,  a  postúpili priamo do semifinále, tímy na druhých miestach sa stretli v skupine o štvrtého semifinalistu.

### Skupina A
 odrieklo účasť.

Do semifinále postúpilo .

### Skupina B

Do semifinále postúpilo .

### Skupina C
 odrieklo účasť.

Do semifinále postúpilo .

### Skupina o štvrtého semifinalistu

Do semifinále postúpilo .

### Semifinále a finále

## Zdroj

Kategória:Ľadový hokej v 1929
Kategória:Majstrovstvá Európy v ľadovom hokeji
Kategória:Ľadový hokej v Maďarsku
Majstrovstvá Ázie v basketbale mužov 2005

**Majstrovstvá Ázie v basketbale mužov 2005** boli v poradí 23. majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa v Dauhe, v Katare od 8.16. septembra 2005, za účasti 16 tímov. Katar sa stal po Saudskej Arábii v roku 1997 iba druhou západoázijskou krajinou, ktorá hostila ázijský šampionát mužov. Zápasy sa hrali v 2 arénach: Al-Gharafa Indoor Hall a Al-Rayyan Indoor Hall. Svoj štrnásty titul (štvrtý v rade) získala , ktorá vo finálovom stretnutí zvíťazila nad . Domáci  obhájil bronzovú priečku.

Tento turnaj zároveň slúžil ako kvalifikácia ázijských družstiev na Majstrovstvá sveta 2006, ktoré organizovalo Japonsko. Kvalifikovali sa na ne 3 najlepšie družstvá.

## Kvalifikácia

## Výsledky
### Základné skupiny
#### Skupina A

#### Skupina B

#### Skupina C

#### Skupina D

----

### Nadstavbové skupiny o 1.8. miesto
#### Skupina E

#### Skupina F

### Nadstavbové skupiny o 9.16. miesto
#### Skupina G

#### Skupina H

### Play-off
#### Stretnutie o 15. miesto

#### Stretnutie o 13. miesto

#### Stretnutie o 11. miesto

#### Stretnutie o 9. miesto

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka FIBA Asia (archive.org) 
* Oficiálna stránka Katarskej basketbalovej asociácie  /(po arabsky)

## Zdroje
* Majstrovstvá Ázie 2005 na archívnej stránke FIBA 
* Majstrovstvá Ázie 2005 na stránke Japonskej basketbalovej asociácie 
* Majstrovstvá Ázie 2005 na stránke Japonskej basketbalovej asociácie 
* Majstrovstvá Ázie 2005 na stránke todor66.com 
* Majstrovstvá Ázie 2005 na stránke asia-basket.com 

Kategória:Basketbal v 2005
Muži
Basketbal
The Great Gig in the Sky

**„The Great Gig in the Sky“** je v poradí piata skladba z albumu *[[Dark Side of the Moon|The Dark Side of the Moon]]*, ktorý vydala britská skupina Pink Floyd v roku 1973. V skladbe spieva Clare Torry.

## Kompozícia

Skladbu napísal Richard Wright. Pôvodne sa volala „The Mortality Sequence“ alebo „The Religion Song“. Počas *[[Dark Side of the Moon Tour]]* (hlavne pred vydaním albumu) obsahovala skladba iba organovú hru. Počas nahrávania albumu sa skupina rozhodla nahradiť organ klavírom a ku koncu nahrávania pozvať vokalistku Clare Torry.

## Koncertné verzie
Finálna verzia „The Great Gig in the Sky“ bola súčasťou turné v rokoch 1973-1975 a 1987-1994. Počas 1973-1975 David Gilmour hral na lap steel gitaru a zároveň na Hammondový organ, Wright hral iba na klavír. Počas 1987-1994 si organové časti zobral Jon Carin, Wrightovi zostal klavír a Gilmourovi lap steel gitara. Počas tohto turné skupina mala aj tri vokalistky, každá jedna spievala inú časť skladby.

Skladba je súčasťou albumov *[[Delicate Sound of Thunder]]* CD aj DVD(1988), *[[Pulse (album, Pink Floyd)|Pulse]]* CD aj DVD (1995). S Clare Torry sa skupina znovu stretla na festivale Knebworth´90 v roku 1990.

## Obsadenie
* Richard Wright – piano, Hammond organ
* David Gilmour – lap steel gitara
* Roger Waters – basgitara
* Nick Mason – bicie, perkusie
spolu s:
* Clare Torry – vokály

## Referencie

Kategória:Piesne skupiny Pink Floyd
Nexus 6P

náhľad|Nexus 6P

**Nexus 6P** je androidový smartfón, ktorý vyrába spoločnosť Huawei v spolupráci so spoločnosťou Google ako súčasť svojho radu Google Nexus. Uvedený bol v septembri 2015.

Obsahuje AMOLED kapacitný LCD displej s uhlopriečkou 5,7" a s rozlíšením 1440x2560 bodov s bodovou hustotou 518 ppi, ktorý je chránený ochranou Gorilla Glass 3.

Poháňa ho systém na čipe Qualcomm MSM8994 Snapdragon 810 s osemjadrovým procesorom Quad-core 1.55 GHz Cortex-A53 & Quad-core 2.0 GHz Cortex-A57 a grafický procesor Adreno 430. Vnútorné úložisko má kapacitu 32, 64 alebo 128 GB a kapacita pamäte RAM je 3 GB. 

Primárna kamera má rozlíšenie 12 MP a dokáže nahrávať video 2160p pri 30 fps. Sekundárna kamera má rozlíšenie 8 MP a vie nahrať video 720p pri 30fps. 

Použitý operačný systém je Android vo verzii 6.0 (Marshmallow).

## Zdroj
* Parametre na stránke gsmarena

Kategória:Google Nexus
Majstrovstvá NORCECA vo volejbale mužov 2015

**Majstrovstvá NORCECA vo volejbale mužov 2015** boli v poradí 24. majstrovstvá NORCECA vo volejbale mužov, ktoré organizuje Volejbalová konfederácia Severnej, Strednej Ameriky a Karibiku (NORCECA). Konali sa od 5.10. októbra 2015 v Córdobe, v štáte Veracruz, v Mexiku, za účasti 7 tímov. Mexiko bolo organizátorom severoamerického šampionátu mužov šiestykrát, keď predtým hostilo toto podujatie v rokoch 1969 (v Mexiko City), 1973 (v Tijuane), 1981 (v Mexiko City), 1999 (v Monterrey) a 2003 (v Culiacáne). Všetky zápasy sa odohrali v aréne Arena Córdoba s kapacitou 3 500 divákov. Pri neúčasti obhajcu titulu z  sa víťazom stala , ktorá vo finálovom stretnutí zvíťazila nad , a stala sa tak iba treťou krajinou, ktorá vyhrala majstrovstvá severoamerického kontinentu.

Tieto majstrovstvá zároveň slúžili ako kvalifikácia na olympijskú NORCECA kvalifikáciu. Kvalifikovali sa na ňu 4 najlepšie družstvá. Pôvodne sa malo turnaja zúčastniť aj družstvo . Už po vyžrebovaní zápasov sa však z neho odhlásilo, pretože sa kvalifikovalo priamo na LOH 2016 z nedávno skončeného Svetového pohára 2015.

## Kvalifikácia

Pozn: Honduras nahradil Dominikánsku republiku.

## Nasadenie do výkonnostných košov

Pozn: V zátvorke je uvedené aktuálne postavenie vo svetovom rebríčku FIVB k 7. septembru 2015.

## Výsledky
### Základné skupiny
#### Skupina A


#### Skupina B



### Play off


## Konečné poradie

## Referencie

## Externé odkazy
* Oficiálna stránka NORCECA 
* Oficiálna stránka Mexickej volejbalovej federácie  

## Zdroje
* Majstrovstvá NORCECA 2015 na oficiálnej stránke NORCECA 
* Majstrovstvá NORCECA 2015 na stránke todor66.com 

Kategória:Volejbal v 2015
Muži
Volejbal
Kategória:2015 v Mexiku
Kategória:Córdoba (Veracruz)
Hilary Kahnová

**Hilary Kahnová** (; * 11. júl 1943, Kapské Mesto, Južná Afrika – † 4. november 2007, Manchester, Spojené kráľovstvo) bola britská informatička, ktorá pôsobila väčšinu svojej kariéry ako profesorka na University of Manchester kde pracovala na computer-aided design a informačnom modelingu. Spolupracovala na vývoji počítača *Manchester MU5*. Neskôr sa zapojila do vývoja štandardov, predsedala Skupine technických expertov a bola členkou riadiaceho výboru pre vývoj štandardu EDIF (Electronic Design Interchange Format).

## Životopis

### Detstvo a vzdelanie
Narodila sa v v Kapskom Meste a v roku 1960 sa presťahovala do Anglicka; ako neskôr poznamenala, urobila tak kvôli svojmu vzdelaniu a aby unikla od politiky svojej rodnej krajiny. Navštevovala University of London kde študovala klasické jazyky latinčinu a gréčtinu, potom navštevovala postgraduálny kurz v obore informatika na Newcastle University kde sa prvýkrát zoznámila s prácou na počítači *English Electric KDF9* a s programovaním v ALGOLe. Potom pracovala ako programátorka v English Electric.

### Kariéra
V roku 1967 sa stala odbornou asistentkou na Katedre počítačovej vedy na University of Manchester, kvôli jej schopnosti vyučovať COBOL. Bola dávaná za príklad ako sa ženy s netradičným pozadím, ale s nezvyčajnými špecializovanými zručnosťami mohli dostať do ranej akademickej informatiky. Aj keď nikdy nezískala Ph.D., bola členkou pedagogického zboru a vedúcou doktorskej práce viacerých PhD študentov. Počas svojho pôsobenia iniciovala computer-aided design (CAD) skupinu v Manchestri, pracovala na projekte počítača Manchester MU5 a bola súčasťou vývoja štandardov, hlavne pre projekt *EDIF*. Tiež aktívne pracovala na zachovaní histórie ranej počítačovej práce v Manchestri. a zorganizovala veľkú oslavu 50. výročia *Manchester Small-Scale Experimental Machine* (prezývaného „Baby“), prveho počítača s uloženým programom , ktorý bol skompletizovaný v 1948. V roku 2006 odišla do dôchodku.

### Osobný život
Jej manžel Brian Napper bol tiež pedagógom na University of Manchester. Spolu mali jedno dieťa, dcéru narodenú v roku 1977.

## Referencie

## Zdroj

Kategória:Absolventi University of London
Kategória:Juhoafrickí informatici
Kategória:Britskí informatici
Kategória:Britskí vysokoškolskí pedagógovia
Kategória:Vyučujúci na University of Manchester
Kategória:Ženy v informatike
Kategória:Osobnosti z Kapského Mesta
Eurykles zo Sparty

**Eurykles** alebo **Euryklés** (*Eurykles*, iný prepis: *Euryklés*) bol v roku 592 pred Kr. víťaz olympijských hier v behu na jedno stadion.

Eurykla zo Sparty na 47. olympijských hrách v roku 592 pred Kr. korunovali za víťazstvo v behu na jedno stadion olivovým vencom, upleteného z vetvičky posvätnej olivy pri Diovom chráme. Podľa legendy túto olivu zasadil Herakles, ktorý jej semeno priniesol z krajiny Hyperborejcov, obývajúcich zem vzdialenejšiu ako boh vetrov Boreas.

Beh na jedno stadion (192,27 metra) bol na hrách v Olympii najstaršou súťažnou disciplínou, ktorý sa aj po zavedení ďalších súťažných disciplín vždy považoval za hlavné preteky. Menom jeho víťaza sa označovala celá olympiáda.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci zo Sparty
Záštita (zbrojárstvo)

náhľad|Záštita (č. 3)
**Záštita** je kovová časť pobočnej chladnej zbrane (meča, dýky), oddeľujúca čepeľ od rukoväte zbrane. Slúžila na ochranu ruky držiacej zbraň pred účinkami chladných zbraní protivníka. Najstarší a najčastejší bol rovný tvar záštity, od 15. storočia bola záštita tvarovo bohatšia. Záštita mohla byť spojená s hlavicou rukoväte tzv. záštitným oblúkom a vytvárať tak tzv. jednoduchý kôš zbrane. Pokiaľ bol záštitný oblúk obohatený o ďalšie kovové úponky, vytvárala zložitý, príp. uzavretý kôš zbrane.

## Galéria

Albion Berserkr Viking Sword 1 (6093841619).jpg|Jednoduchá záštita
Albion Caithness Medieval Sword 2 (6093065376).jpg|Meč s prehnutou záštitnou priečkou


## Referencie

Kategória:Chladné zbrane
Clipeus (štít)

náhľad|Clipeus
**Clipeus** je oválny štít doby rímskej, ktorý využívali pechotné pomocné zbory (auxilie) v rímskej armáde.

Kategória:Vojenstvo v starovekom Ríme
Flegón

**Flegón** (*Flegón*) môže byť:
* biblická postava Nového zákona z 1. stor., pozri Flegón z Maratónu 
* grécky historik z 2. stor., pozri Flegón z Trallu 
* v gréckej mytológii meno jedného zo štyroch koní boha Slnka Hélia
* purulentný zápal tukových tkanív
Rattle That Lock (singel)

**„Rattle That Lock“** je v poradí druhá skladba z albumu *[[Rattle That Lock]]*, ktorý vydal britský hudobník, gitarista známi pôsobením v skupine Pink Floyd, David Gilmour. Skladba bola vydaná aj ako digitálny singel 17. júla 2015.

## Kompozícia
Skladba začína štyrmi notami, ktoré zložil Michaël Boumendil. Táto sekvencia sa používa na francúzskych vlakových staniciach pri vyhlasovaní príchodov vlakov, kde ju aj Gilmour započul a nahral si ju na jeho iPhone. Jeho manželka Polly Samson napísala text. Pri tvorbe textu sa inšpirovala druhou knihou z kolekcie Paradise Lost od autora Johna Miltona.

## Koncertné verzie
Skladbu predstavil Gilmour na jeho sólovóm turné *[[Rattle That Lock Tour]]*. Skladba zažila svoj debut 5. septembra 2015 v Brightone. 

## Obsadenie
* David Gilmour - spev, gitara, Hammond organ, klávesy
* Steve DiStanislao - bicie, perkusie, spev
* Guy Pratt - basgitara
* Phil Manzanera - Hammond organ, klávesy
* Danny Cummings - perkusie
* Mica Paris - vokály
* Louise Marshall - vokály
* The Liberty Choir - spevácky zbor
* MJ Paranzino - dirigentka zboru

## Referencie

Kategória:Single z 2015
Kategória:Single Davida Gilmoura
Kategória:Piesne Davida Gilmoura
Futbalista roka 2014 (Slovensko)

**Futbalista roka 2014** bol 22. ročník ankety Futbalista roka. Vyhlásenie sa konalo 28. marca 2015. Vyhral Marek Hamšík s počtom bodov 327. Pred druhým Martin Škrtelom mal náskok 13 bodov. Tretí skončil Ján Ďurica.

## Výsledky

**Ďalšie poradie:** 11. Ondrej Duda (Legia Varšava) 41 bodov, 12. Norbert Gyömbér (Catania Calcio) a Miroslav Stoch (AL Ain/PAOK Solún) po 33, 14. Adam Nemec (Union Berlin) 7, 15. Jakub Sylvestr (1. FC Norimberg/FC Erzgebirge Aue) 5, 16. Adam Zreľák (Slovan Bratislava/MFK Ružomberok) 4, 17. Filip Kiss (Ross County) 3, 18. Patrik Hrošovský (Viktoria Plzeň) a Juraj Piroska (FK Senica) po 2, 20. Ján Novota (Rapid Viedeň) a Ján Vlasko (Spartak Trnava) po 1

## Pozri aj
* Cena Petra Dubovského 2014
* Futbalistka roka 2014
* Tréner roka 2014
* Najlepší hráč Fortuna ligy 2014
* Najlepší rozhodca 2014
* Cena fanúšikov 2014
* Najlepší futsalista 2014

## Referencie
* http://futbal.pravda.sk/ostatne/clanok/350290-marek-hamsik-obhajil-vlanajsi-triumf-v-ankete-futbalista-roka/ *pravda.sk*: (28. marec 2014).

Kategória:Futbal v 2014
Kategória:Futbalista roka na Slovensku
James Wycliffe Headlam-Morley

Sir **James Wycliffe Headlam-Morley**, CBE, do roku 1918 **James Wycliffe Headlam** (* 24. december 1863, Barnard Castle, Spojené kráľovstvo – † 6. september 1929) bol britský historik a klasicista, ktorý pôsobil ako poradca v orgánoch centrálnej britskej vlády.

## Životopis
Narodil sa v severoanglickom mestečku Barnard Castle ako druhý syn v rodine reverenda Canona Headlama. Študoval na Eton College, King's College a Humboldt-Universität zu Berlin (Berlínskej univerzite). 

Následne pôsobil na King's College (1890 – 1896) a v rokoch 1894 – 1900 bol profesorom gréckej a antickej histórie na Queen's College v Londýne. Taktiež pôsobil v Kráľovskej komisii pre sekundárne vzdelávanie (Royal Commission on Secondary Education) a bol dlhodobým členom Školskej komory (1902 – 1920). 

V roku 1893 sa zosobášil s Elisabeth Charlottou Sonntagovou (1866 – 1950), nemeckou hudobníčkou a skladateľkou, známou pod umeleckým menom Else Headlam-Morley. Spolu mali jedného syna a dcéru Agnes (1902 – 1986).

Počas prvej svetovej vojny pôsobil v oddelení propagandy (1914 – 1917), v roku 1917 sa stal asistentom riaditeľa Úradu politického spravodajstva novozaloženého Ministerstva informácií (1917 – 1918) a v rokoch 1917 – 1918 bol tiež členom Komisie premiéra pre súčasné jazyky. Bol členom politickej sekcie britskej delegácie na Parížskej mierovej konferencii (1919) a keďže Ministerstvo informácii po vojne zaniklo, stal sa asistentom riaditeľa Oddelenia politického spravodajstva Ministerstva zahraničných vecí (1918 – 1920) a v roku 1920 jeho poradcom. V tom roku mu bol udelený Rad britského impéria a v roku 1929 bol pasovaný za rytiera. Zomrel 6. septembra 1929.

## Dielo
Do 11. vydania *[[Encyclopædia Britannica|Encyclopædie Britannica]]* prispel heslom o Nemecku a Rakúsko-Uhorsku ako aj viacerými biografickými heslami nemeckých a rakúsko-uhorských osobností (napr. Fridrich III., Otto von Bismarck, Lajos Kossuth).

Medzi jeho ďalšie práce patrí:
* *On Election by Lot at Athens* (1891)
* *Bismarck and the Foundation of the German Empire* (1899) (dostupné online)
* *A Short History of Germany and Her Colonies* (1914) (spoluautori Walter Alison Phillips, Arthur William Holland)
* *The history of twelve days, July 24 to August 4, 1914* (1915)
* *The Dead Lands of Europe* (1917)
* *The German Chancellor and the Outbreak of War* (1917)
* *The Issue* (1917)
* *The Peace Terms of the Allies* (1917)
* *The Starvation of Germany* (1917)
* *British Documents on the Origins of the War 1898-1914 Volume XI The Outbreak of War Foreign Documents June 28 - August 4, 1914* (1926) editor
* *Studies in Diplomatic History* (1930)
* *A Memoir of the Paris Peace Conference 1919* (1972) zostavili Agnes Headlam-Morley, Russell Bryant a Anna Cienciala

## Literatúra
* *[http://janus.lib.cam.ac.uk/db/node.xsp?id=EAD%2FGBR%2F0014%2FHDLM The Papers of Sir James and Agnes Headlam-Morley]*, Churchill Archives Cetre, GBR/0014/HDLM [cit. 2015-10-03]

Kategória:Britskí historici
Kategória:Držitelia Radu britského impéria
Majstrovstvá Ázie v basketbale mužov 2007

**Majstrovstvá Ázie v basketbale mužov 2007** boli v poradí 24. majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa v Tokušime, v Japonsku od 28. júla5. augusta 2007, za účasti 16 tímov. Japonsko bolo organizátorom ázijského šampionátu mužov piatykrát, predtým hostilo toto podujatie v rokoch 1971 (v Tokiu), 1979 (v Nagoji), 1991 (v Kóbe) a 1999 (vo Fukuoke). Zápasy sa hrali v 2 arénach: Asty Tokushima s kapacitou pre 5 000 divákov a Municipal Gymnasium s kapacitou pre 3 500 divákov. Titul získal , ktorý vo finálovom stretnutí zvíťazil nad . 

Tento turnaj zároveň slúžil ako kvalifikácia ázijských družstiev na Letné olympijské hry 2008, ktoré hostili Peking. Kvalifikovalo sa na ne iba víťazné družstvo. V poradí ďalšie 2 družstvá postúpili na svetovú olympijskú kvalifikáciu.

## Kvalifikácia

## Výsledky
### Základné skupiny
#### Skupina A

#### Skupina B

#### Skupina C

#### Skupina D

----

### Nadstavbové skupiny o 1.8. miesto
#### Skupina E

#### Skupina F

### Nadstavbové skupiny o 9.16. miesto
#### Skupina G

#### Skupina H

### Play-off
#### Stretnutie o 15. miesto

#### Stretnutie o 13. miesto

#### Stretnutie o 11. miesto

#### Stretnutie o 9. miesto

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Majstrovstiev Ázie 2008  //
* Oficiálna stránka FIBA Asia (archive.org) 
* Oficiálna stránka Japonskej basketbalovej asociácie 
* 

## Zdroje
* Majstrovstvá Ázie 2007 na archívnej stránke FIBA 
* Majstrovstvá Ázie 2007 na stránke todor66.com 
* Majstrovstvá Ázie 2007 na stránke asia-basket.com 

Kategória:Basketbal v 2007
Muži
Basketbal
Kategória:2007 v Japonsku
Agamétor z Mantineie

**Agamétor** alebo **Agamétór z Mantineie** (*Agamétor*, iný prepis: *Agamétór*) bol olympijský víťaz v boxe dorastencov v roku 500 pred Kr.

Agamétor z arkádskej Mantineie zvíťazil na 70. olympijských hrách v boxe dorastencov.  V Olympii sa box (pygmé) dorastencov zaradil do programu hier v roku 616 pred Kr. a prvým víťazom tejto disciplíny bol Filótas zo Sybaridy.

Staroveký autor Pausanias zaznamenal, že v olympijskej *Altide* videl sochu olympionika Agamétora. Stála v blízkosti sochy Filóna z Korkyry, dvojnásobného olympijského víťaza v boxe. 
  
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Najlepší hráč Fortuna ligy 2014

**Najlepší hráč Fortuna ligy 2014** bol 5. ročník ocenenia pre najlepšieho futbalistu, hrajúceho v najvyššej slovenskej súťaži. Vyhlásenie sa uskutočnilo 28. marca 2014  v Žiline. Ocenenie pre futbalistov sa odovzdáva za uplynutý rok súbežne s oceneniami Cena Jána Popluhára, Cena Petra Dubovského, Futbalistka roka, Tréner roka, Najlepší rozhodca, Cena fanúšikov a ceny pre Najlepšieho futsalistu. S počtom 96 bodov vyhral Viktor Pečovský z MŠK Žilina. Na druhom mieste skončil Ján Vlasko zo Spartaka Trnava a  na treťom Juraj Piroska z FK Senica.

## Výsledky

Celkovo bodovalo 20 hráčov.

## Pozri aj
* Cena Jána Popluhára za rok 2014
* Cena Petra Dubovského 2014
* Futbalistka roka 2014
* Tréner roka 2014
* Najlepší rozhodca 2014
* Cena fanúšikov 2014
* Najlepší futsalista 2014

## Externé odkazy
*  Výsledky ankety na futbal.pravda.sk

Kategória:Futbal v 2014
Kategória:Futbalista roka na Slovensku
Tréner roka 2014 (Slovensko)

**Tréner roka 2014** na Slovensku bol 6. ročník ocenenia pre najlepšieho slovenského futbalového trénera. Vyhlásenie sa uskutočnilo 28. marca 2015 v Žiline. Cena sa odovzdáva za uplynutý rok súbežne s oceneniami Cena Jána Popluhára, Cena Petra Dubovského, Futbalistka roka, Najlepší hráč Corgoň ligy, Najlepší rozhodca, Cena fanúšikov a ceny pre Najlepšieho futsalistu. Cenu získal Ján Kozák, pôsobiaci ako tréner národného mužstva. Na druhom mieste skončil tréner MŠK Žilina Adrián Guľa a na treťom mieste kouč reprezentácie SR do 21 rokov Ivan Galád.

## Výsledky

aspoň jeden hlas dostalo 15 kormidelníkov

## Pozri aj
* Cena Jána Popluhára za rok 2014
* Cena Petra Dubovského 2014
* Futbalistka roka 2014
* Najlepší hráč Fortuna ligy 2014
* Najlepší rozhodca 2014
* Cena fanúšikov 2014
* Najlepší futsalista 2014

## Externé odkazy
*  výsledky ankety na futbal.pravda.sk

Kategória:Futbal v 2014
Kategória:Futbalista roka na Slovensku
Provo

**Provo** môže byť:

* mesto v USA v štáte Utah, pozri Provo (Utah)
* obec v Srbsku, pozri Provo (Srbsko)
* protestné hnutie v Holandsku, pozri Provo (hnutie)
Any Colour You Like

**„Any Colour You Like“** je v poradí ôsma skladba z albumu *[[Dark Side of the Moon|The Dark Side of the Moon]]*, ktorý vydala britská rocková Pink Floyd v roku 1973. Je to inštrumentálna skladba, ktorej autormi sú David Gilmour, Richard Wright a Nick Mason.

## Kompozícia
Skladba samá osebe nemá text a pozostáva syntetizovanej melódie, ktorá prejde do gitarového sóla. Skladba je dlhá 3 minúty a 25 sekúnd. Je v nej použitých veľa zvukových efektov pre klavír a gitaru. Gilmour nahral dve gitary s efektom Uni-Vibe, ktorý pridal sólu harmóniu. „Any Colour You Like“ je známa ako (po prezretí *Dark Side* knihy tabulatúr) „Breathe (Second Reprise)“, pretože skladba má rovnaký beat ako skladba „Breathe“. Taktiež pozostáva z rovnakej akordovej sekvencie, ale posunutej z E mollu do D mollu. 

## Koncertné verzie
Počas *[[Dark Side of the Moon Tour]]* (1972-73) skladba neobsahovala žiadne klavírové sólo, skladba bola dlhým jammom, nazývaným „Scat Section“ alebo „Scat“. Gilmour občas do sóla aj spieval.

V roku 1975 bola občas skladba predĺžená až na 15 minút, Gilmour a vokalistky občas spievali so sólom.

V roku 1994 bola skladba zmodifikovaná. Klavír bol viac dominantý, skladba nebola predĺžená. Je súčasťou albumu *[[Pulse (album, Pink Floyd)|Pulse]]*. 

Waters taktiež zahral túto skladbu na jeho *The Dark Side of the Moon Live* tour (2006-08).

## Obsadenie
* David Gilmour - gitary, scat - spev
* Richard Wright - Hammond organ, EMS VCS 3, EMS Synthi A
* Roger Waters - basgitara
* Nick Mason - bicie, perkusie

## Referencie

Kategória:Piesne skupiny Pink Floyd
Brain Damage

**„Brain Damage“** je v poradí deviata skladba z albumu *[[Dark Side of the Moon|The Dark Side of the Moon]]*, ktorý vydala britská rocková Pink Floyd v roku 1973. V skladbe spieva Roger Waters, ktorý je aj jej autorom. Počas *[[The Division Bell Tour]]* v roku 1994 spieval hlavný spev David Gilmour (túto verziu obsahuje album *[[Pulse (album, Pink Floyd)|Pulse]]*). 

## Kompozícia
Skladba už vznikla pri výrobe albumu *[[Meddle]]* (1971) a vtedy sa volala „The Dark Side of the Moon“. Nakoniec tento názov skladby sa stal samotným názvom albumu. Je inšpirovaná ich bývalým kolegom Sydom Barrettom, ktorý podlahol omamným látkam. Skladba bola nahraná v októbri spolu so skladbou „Any Colour You Like“. 

## Obsadenie
* Roger Waters – basgitara, hlavný spev, páskové efekty
* David Gilmour – gitara, spev
* Richard Wright – Hammond organ, VCS3 syntetizátor
* Nick Mason – bicie, zvony, páskové efekty
spolu s:
* Lesley Duncan – vokály
* Doris Troy – vokály
* Barry St. John – vokály
* Liza Strike – vokály

## Referencie

Kategória:Piesne skupiny Pink Floyd
Kvalifikácia na Panamerické majstrovstvá v pozemnom hokeji 2017

**Kvalifikácia na Panamerické majstrovstvá v pozemnom hokeji 2017** (*Pan American Challenge*) bola kontinentálna kvalifikácia na Panamerické majstrovstvá v roku 2017, ktorú organizuje Panamerická federácia pozemného hokeja (PAHF). Konala sa v dňoch od 3.11. októbra 2015 v Chiclayo, v Peru. Všetky zápasy sa odohrali v *Colegio nacional San José*. 8 družstiev mužov a 5 družstiev žien súťažilo o 2 postupové miesta na hlavné panamerické podujatie mužov a žien. Víťazmi turnaja sa stali obe družstvá Brazílie.

Vo februári 2011 schválila PAHF nový kvalifikačný systém pre panamerické majstrovstvá. Najlepších 6 družstiev z predchádzajúceho turnaja majstrovstiev sa priamo kvalifikuje na nasledujúci turnaj a o zvyšné 2 miesta budú súťažiť družstvá v novovytvorenej kvalifikácii (Pan American Challenge).

## Účastníci
;Muži 

Pozn: V zátvorke je uvedené umiestnenie v medzinárodnom rebríčku FIH k júlu 2015.

;Ženy

Pozn: V zátvorke je uvedené umiestnenie v medzinárodnom rebríčku FIH k júlu 2013.

## Výsledky
### Muži
#### Základné skupiny
##### Skupina A

##### Skupina B

#### Play off
##### Stretnutia o 5.8. miesto

##### Stretnutia o 7. miesto

##### Stretnutia o 5. miesto

##### Semifinále

##### Stretnutie o 3. miesto
}, , , )
|align=left| ****
| info 
|}

##### Finále

----

### Ženy
#### Základná skupina

#### Play off
##### Stretnutie o 3.5. miesto

##### Stretnutie o 3. miesto

##### Finále

## Konečné poradie
;Muži

;Ženy

## Referencie

## Externé odkazy
* Oficiálna stránka Panamerickej federácie pozemného hokeja /

## Zdroje
* Kvalifikačný turnaj mužov  a žien na stránke Panamerickej federácie pozemného hokeja  /

Kategória:Pozemný hokej v 2015
Kategória:Panamerické majstrovstvá v pozemnom hokeji
Pozemný hokej
Peter z Tarentaise

**Peter z Tarentaise** (; * 1102, Saint-Maurice-l’Exil† 14. september 1174, Cirey) bol francúzsky rímskokatolícky duchovný, opát, biskup a svätec.

## Životopis
V roku 1121 vstúpil do cisterciánskeho kláštora Bonnevaux v Lieudieu.

V roku 1132 sa stal opátom kláštora v Plancherine, dcérskeho káštora kláštora Cîteaux. V roku 1142 bol požiadaný, aby sa ujal ako arcibiskup opustenej arcidiecézy Tarentaise. 

Zomrel v roku 1174 a už v roku 1191 bol kanonizovaný

## Referencie


## Literatúra
* HENRIQUEZ, Chrysostomus, O.Cist.: *Menologium cisterciense*, Anvers 1630
* WILLI, Dominicus, O.Cist. *Päpste, Kardinäle und Bischöfe aus dem Cistercienser-Orden*. Cistercienser Chronik, XXIV (1912)

## Pozri aj
* Kláštor Cîteaux
* Cisterciánsky rád

## Zdroj

Kategória:Narodenia v 1102
Kategória:Úmrtia 14. septembra
Kategória:Úmrtia v 1174
Kategória:Francúzski opáti
Kategória:Francúzski rímskokatolícki arcibiskupi
Kategória:Francúzski katolícki svätci
Kategória:Kanonizovaní Celestínom III.
Kategória:Katolícki svätci majúci sviatok 14. septembra
Podväzkový rád

thumb|Insignie Podväzkového radu
**Podväzkový rád** () je rytiersky rád Spojeného kráľovstva Veľkej Británie a Severného Írska, ktorý založil v polovici 14. storočia anglický kráľ Eduard III. Podväzok rádu sa nosí pod kolenom ľavej nohy, kráľovná pod ľavým lakťom, a rytieri dostávajú navyše vedľa šerpy, odznaku a hviezdy aj rádový plášť. Rád má svoje sídlo v kaplnke sv. Juraja na Windsore.

## Dejiny
Kráľ Eduard III. založil rád medzi rokmi 1348 - 1350. Historik alžbetínskeho Anglicka William Camden (1551-1623) uvádza, že sa tak stalo pri príležitosti bitky pri Kreščaku.

## Mýtus
Živá je však aj romantická legenda o založení rádu. Podľa nej vraj kráľ tancoval na jednej slávnosti so svojou milenkou Joan, grófkou zo Salisbury, ktorej sa pri tanci uvoľnil podväzok a padol na zem. Prítomní šľachtici využili situáciu na zosmiešnenie grófky a prepukli do škodoradostného smiechu. Kráľ sa nahneval, pokľakol pred grófkou, zobral podväzok a v starej francúzštine (úradnej reči na dvore anglických kráľov od čias Viliama I. až po Richarda II.) údajne zvolal: „*Honi soit qui mal y pense!“* („*Hanba tomu, kto v zlom to myslí!“*) V duchu vtedajších rytierskych cností tak zachránil grófke česť a dosiahol pravého opaku – všetci, čo sa smiali si v budúcnosti pokladali za česť Podväzkový rád nosiť.

## Štruktúra
Podväzkový rád má len jednu triedu a skladá sa z panovníka a 25 členov – rytierov (do tohto počtu sa nezahŕňajú princovia kráľovskej krvi a zahraniční monarchovia).

Rádový sviatok je 23. apríla na deň sv. Juraja, v Británii patróna poriadku a celého rytierstva. Prelátom poriadku je biskup z Winchesteru, kancelárom biskup z Oxfordu a ceremoniárom Garter Principal King of Arms.

## Iné projekty

## Externé odkazy
*Order of the Garter
*St George's Chapel at Windsor Castle: Order of the Garter
*List of historic occupants of Garter stalls
*List of the Knights of the Garter
*BBC gallery: Order Of The Garter

## Zdroj


Kategória:Rytierske rády
Kategória:Britské rady a vyznamenania
Staten Island Ferry

náhľad|Staten Island Ferry v roku 2004 
**Staten Island Ferry** je pravidelný prievoz medzi Manhattanom a Staten Islandom, ktorý prevádzkuje spoločnosť New York City Department of Transportation. Jazdí každodenne, nalodiť sa dá na stanici South Ferry, na najjužnejšom cípe Manhattanu blízko Battery Parku.

Je to jedna z najpopulárnejších atrakcií New Yorku, cesta je zadarmo a približne 22 míľ dlhú trasu prejde loď za 22 minút – je tak dostatok času na obdivovanie panorámy Manhattanu a Sochy Slobody.

Pre turistov je to jedna z mála šancí dostať sa na trošku zabudnutý a menej hektický Staten Island.

## Zdroj

Kategória:Doprava v New Yorku
Métropole de Lyon

**Métropole de Lyon** (alebo **Grand Lyon**, doslova *Veľký Lyon*) je francúzska administratívna jednotka typu métropole v regióne Auvergne-Rhône-Alpes. Tento územný celok vznikol k 1. januáru 2015 a na území mesta a priľahlých obcí prebral funkciu departementu. V metropolách žije zhruba 1,3 milióna obyvateľov na 534 km² v 59 obciach.

## Dejiny
Métropole de Lyon bola vytvorená 1. januára 2015.

## Zoznam obcí

## Iné projekty

## Externé odkazy
*  – oficiálna stránka

## Zdroj

Kategória:Departementy vo Francúzsku
Kategória:Rhône-Alpes
LG V10

náhľad|LG V10 v rôznych farebných prevedeniach

**LG V10** je androidový smartfón, ktorý vyrába juhokórejská spoločnosť LG Electronics. Uvedený bol v októbri 2015 a dostupný je tiež od októbra 2015.

Obsahuje IPS LCD kapacitný displej s uhlopriečkou 5,7" s rozlíšením 1440x2560 bodov s bodovou hustotou 515 ppi. Chránený je ochranou Gorilla Glass 4. Sekundárny displej má rozlíšenie 160x1040 bodov a uhlopriečku 2,1 palcov.

Poháňa ho systém na čipe Qualcomm MSM8992 Snapdragon 808 a procesor Quad-core 1.44 GHz Cortex-A53 & dual-core 1.82 GHz Cortex-A57 a grafický procesor Adreno 418. Kapacita vnútorného úložiska je 64 GB, ktoré je možné ešte rozšíriť microSD kartou so 128 GB a veľkosť pamäte RAM je 4 GB. 

Rozlíšenie primárneho fotoaparátu je 16 MP, dokáže nahrávať video 2160p@30fps alebo 1080p@60fps, sekundárny fotoaparát je zdvojený a má rozlíšenie 5 MP. 

Použitý operačný systém je Android 5.1.1 (Lollipop).

## Zdroj
* Parametre na stránke gsmarena

Kategória:Mobilné telefóny LG
Majstrovstvá Ázie v basketbale mužov 2009

**Majstrovstvá Ázie v basketbale mužov 2009** boli v poradí 25. majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa v Tiencine, v Číne od 6.16. augusta 2009, za účasti 16 tímov. Čína bola organizátorom ázijského šampionátu mužov štvrtýkrát, predtým hostila toto podujatie v rokoch 1989 (v Pekingu), 2001 (v Šanghaji) a 2003 (v Charbine). Zápasy sa hrali v 2 arénach: Tianjin Arena s kapacitou pre 10 000 divákov a Nankai University Gymnasium. Titul obhájil , ktorý vo finálovom stretnutí zvíťazil nad domácou . Bronzové  získalo svoju prvú medailu.

Tento turnaj zároveň slúžil ako kvalifikácia ázijských družstiev na Majstrovstvá sveta 2010, ktoré organizovalo Turecko. Kvalifikovali sa na ne 3 najlepšie družstvá.

## Kvalifikácia

Pozn: Bahrajn odstúpil, nahradil ho Taiwan.

## Výsledky
### Základné skupiny
#### Skupina A

#### Skupina B

#### Skupina C

#### Skupina D

----

### Nadstavbové skupiny
#### Skupina E

#### Skupina F

### Play-off
#### Stretnutia o 13.16. miesto

#### Stretnutie o 15. miesto

#### Stretnutie o 13. miesto

#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Štvrťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Majstrovstiev Ázie 2009  /
* Oficiálna stránka FIBA Asia (archive.org) 
* Oficiálna stránka Čínskej basketbalovej asociácie  
* 

## Zdroje
* Majstrovstvá Ázie 2009 na archívnej stránke FIBA 
* Majstrovstvá Ázie 2009 na stránke todor66.com 
* Majstrovstvá Ázie 2009 na stránke asia-basket.com 

Kategória:Basketbal v 2009
Muži
Basketbal
Akmatidas zo Sparty

náhľad|Haltéry olympionika Akmatida zo Sparty, Archeologické múzeum v Olympii
**Akmatidas** (*Akmatidas*) bol olympijský víťaz v päťboji v roku 500 pred Kr..

Akmatidas zo Sparty zvíťazil na 70. olympijských hrách v päťboji. V Olympii túto disciplínu zaviedli na 18. hrách v roku 708 pred Kr. a jej prvým víťazom bol Lampis zo Sparty. Päťboj (pentathlon) pozostával zo skoku do diaľky, behu na na jedno stadion, hodu diskom, hodu oštepom a zo zápasenia. V Grécku bol pentathlon veľmi obľúbený. 
 
Keď na jar v roku 1937 započali nemeckí archeológovia pod vedením R. Hampeho a U. Jantzena v Olympii vykopávky, sprevádzalo ich šťastie. Na neveľkom priestore severne od štadióna našli množstvo sošiek, nástrojov a iných predmetov; medzi nimi kamennú skokanskú činku s venovacím nápisom olympijského víťaza Akmatida zo Sparty. Antický autor Filostratos uvádza, že skokanské činky (haltéres) boli vynálezom páťbojárov pre skok: „*lebo svojou váhou vedú ruky atlétov a zabezpečujú im rýchly let a istý doskok"*. Na rozdiel od dnešných atletických súťaží sa v Olympii skákalo z miesta. Atléti pred skokom držali tieto haltéry v rukách a švihali nimi dopredu a dozadu a počas fázy letu ich vymrštili dozadu. Najľahšia známa haltéra váži 1,48&nbsp;kg a tá najťažšia, 4,63&nbsp;kg ťažká, umiestnená v Olympijskom múzeu, je Akmatidova. 
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Starovekí športovci zo Sparty
Kategória:Víťazi starovekých olympijských hier v päťboji
Eclipse (Pink Floyd)

**„Eclipse“** je v poradí desiata a finálna skladba z albumu *[[Dark Side of the Moon|The Dark Side of the Moon]]*, ktorý vydala britská rocková Pink Floyd v roku 1973. V skladbe spieva Roger Waters s harmóniami od Davida Gilmoura a Ricka Wrighta. Potom, čo Waters opustil skupinu, tak počas koncertov mal hlavný spev Gilmour. Skladba sa nachádza aj na „best of“ albume **. 

Skladba uzatvára album, v 1:30 začína zvuk tlkotu srdca, ktorý je pôvodne zo skladby „Breathe“. Gilmour nahral dve gitary, jedna je v otvorenej pozícii a druhá je o dosť vyššie (až okolo desiateho pražca). 

Koncertnú verziu skladby možno počuť na albume *[[Pulse (album, Pink Floyd)|Pulse]]*, kde sú všetky skladby z albumu *Dark Side of the Moon* v koncertnej verzií. 

## Obsadenie
* Roger Waters — basgitara, hlavný spev
* David Gilmour — gitara, spev
* Richard Wright — Hammond organ, spev
* Nick Mason — bicie, perkusie, páskové efekty
spolu s:
* Lesley Duncan — vokály
* Doris Troy — vokály
* Barry St. John — vokály
* Liza Strike — vokály

## Referencie

Kategória:Piesne skupiny Pink Floyd
Encyklopedista (Diderotova Encyklopédia)

**Encyklopedisti** boli francúzski osvieteneckí myslitelia, filozofi, ktorí sa podieľali na príprave a publikovaní *[[Encyclopédie ou Dictionnaire raisonné des sciences, des arts et des métiers]]* (Encyclopédie alebo Racionálneho slovníka vied, umení a remesiel). V širšom význame ide o prívržencov filozofických názorov, ktoré *Encyklopédia* reprezentovala.

*Encyklopédia* začala vychádzať v roku 1751, do roku 1772 bol hlavný organizátor Denis Diderot spolu s Jeanom le Rond d’Alembertom. Encyklopedisti nemali jednotné filozofické a politické názory, ich spoločným znakom bola náklonnosť spoločenskému pokroku, kritika despotizmus a feudálneho útlaku a snaha oslobodiť myslenie od povier a dogiem. Sú charakterizovaní ako predstavitelia osvietenstva, hoci množstvo autorov, ich rôznorodosť, pestrosť názorov a nevyrovnanosť článkov ich znemožňujú jednoducho kategorizovať. Ich účasť na tvorbe *Encyklopédie* poukazuje na vieru v ľudský pokrok.

Niektorí z encyklopedistov sa neskôr preslávili, prípadne editovali vlastné práce, množstvo sa ale do širšieho povedomia nedostalo. Najviac článkov (takmer štvrtinu *Encyklopédie*) napísal Louis de Jaucourt. Ďalšími encyklopedistami boli napr. Montesquieu, Jean-Jacques Rousseau, Voltaire, Claude Adrien Helvétius, Paul Heinrich Dietrich von Holbach, Julien Offray de La Mettrie a Etienne Bonnot de Condillac.

## Referencie

Kategória:Encyklopedisti
Kategória:Osvietenstvo
4ka

**4ka** je slovenský telekomunikačný operátor. 4ka je obchodná značka a ochranná známka, pod ktorou poskytuje telekomunikačné služby spoločnosť SWAN. 

Pôsobí na trhu od 5. októbra 2015. Vtedy poskytovala služby v 2G a 4G sieti. Vlastné pokrytie územia koncom roka 2022 dosahovalo takmer 87 % populácie. V lokalitách, kde nie je dostupný signál mobilného operátora 4ka, môžu zákazníci využívať sieť národného roamingového partnera Orange Slovensko (sieť 3G). Keďže Orange vypína koncom roka 2023 sieť 3G, od 1. januára 2024 dostane 4ka prístup do 4G siete Orangeu. Celkové pokrytie 4ky sa tak rozšíri na 97%. Kombinované pokrytie rýchlou sieťou (2G + 3G nár. roaming [časť siete 2G má 4ka vlastnú] + 4G vlastná sieť) činí ~97%. Do roku 2017 bol partnerom národného roamingu Slovak Telekom. 

Po dvoch rokoch prevádzky, v októbri roku 2017, mala 4ka 450-tisíc zákazníkov. Dnes má 4ka 623-tisíc aktívnych zakáznikov (november 2023). Získala ich aj vďaka partnerstvu so Slovenskou poštou, ktorá predáva 4ka SIM karty a dobíjacie karty na svojich pobočkách. Za túto pomoc štátny podnik dostal opciu na kúpu 10% akcií spoločnosti Swan Mobile za 1 000 000€, ktorú však do konca roka 2016 nevyužil. 4ka bola promovaná ako "slovenský operátor na slovenskom trhu" , čo však už teraz nie je pravda. Názov 4ka súvisel s tým, že SIM karta pre predplatenú službu s názvom **Moja 4ka** so štartovacím kreditom 4€ s volaním s jednotnou cenou 4 centy za minútu a aj 4 centy za SMS. Dnes názov 4ka súvisí s tým, že je štvrtý operátor na slovenskom trhu.

4ka sa od iných operátorov chce odlišovať  ponukou "kreditných paušálov"  namiesto štandardných "post-paid" paušálov.  Vo svojej ponuke však má aj paušály na faktúru bez vyššej ceny, neobsahuje však bonusy ako napr. prvý mesiac za 4€ (akcia z roku 2023).

## Predvoľby
* 0950; 0951; 0952 - pre mobilnú sieť

## Referencie

## Pozri aj
* Telefónne číslo
* Telefónna predvoľba
* Zoznam smerových telefónnych čísiel štátov

## Externé odkazy
* Oficiálna stránka spoločnosti

Kategória:Mobilní operátori
Kategória:Slovenské telekomunikačné spoločnosti
Kategória:Internet na Slovensku
Nikeas z Opuntu

**Nikeas** alebo **Nikasias** (*Nikeas, Nikasias*) bol v roku 500 pred Kr. olympijský víťaz v behu na jedno stadion.

Nikeas z Opuntu bol na 70. olympijských hrách v roku 500 pred Kr. korunovaný olivovým vencom za víťazstvo v behu na jedno stadion.  Podľa tradície sa beh na jedno stadion zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
 
Staroveký historik Dionysios z Halikarnasu zaznamenal olympijské víťazstvo Nikea v súvislosti s datovaním zasadnutia kmeňov latinského spolku v meste Ferentinum, kde diskutovali o spoločnom postupe proti rastúcej dominancii Ríma. 
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Symmachus

**Symmachus** môže byť:
* rímsky spisovateľ a politik v 4. stor., pozri Quintus Aurelius Symmachus
* rímsky konzul v roku 330, pozri Aurelius Valerius Tullianus Symmachus
* rímsky konzul v roku 485, pozri, Quintus Aurelius Memmius Symmachus
* rímsky pápež v rokoch 498 – 514, pozri Symachus 

## Pozri aj
* Symmachos
Symmachos

**Symmachos** (*Symmachos*) môže byť:
* olympijský víťaz v rokoch 428 a 424 pred Kr., pozri Symmachos z Messény 
* olympijský víťaz v roku 404 pred Kr., pozri Symmachos z Élidy 
* aténsky archón v roku 188/7 pred Kr., pozri Symmachos (archón)
* prekladateľ hebrejskej Biblie do gréčtiny, pozri Symmachos (ebionita)
 
## Pozri aj
* Symmachus
Sigmaringen (mesto)

thumb|Sigmaringen

**Sigmaringen** je nemecké mesto ležiace na hornom toku Dunaja v Bádensku-Württembersku, hlavné mesto rovnomenného okresu.

Prvá zmienka o ňom je z roku 1077 a je známe hlavne svojím výborne zachovalým hradom (nemecky: Schloß Sigmaringen).

7. septembra 1944 sa sem po spojeneckej invázii do Francúzska uchýlila vichystická vláda maršala Pétaina a založila tu francúzsku exilovú vládu . Spolu s ňou do Sigmaringenu ušli aj francúzski spisovatelia Louis-Ferdinand Céline a Lucien Rebatet, ktorí sa báli o svoje životy kvôli svojim politickým a antisemitistickým dielam. Célineovo dielo *D'un château l'autre* opisuje dobytie mesta.

Sigmaringen je rodiskom Ferdinanda I. (* 1865† 1927), rumunského kráľa v rokoch (1914-1927) z rodu Hohenzollernovcov, ktorým mesto s hradom patrilo.

## Partnerské mestá
*  Boxmeer, Holandsko
*  Feldkirch, Rakúsko
*  Thann, Francúzsko

## Iné projekty
 

## Externé odkazy
* Oficiálna stránka
* Hrad Sigmaringen
* Obrázky mesta 

## Zdroj

Kategória:Mestá v Bádensku-Württembersku